На основу Решења стечајног судије Привредног суда у Сомбору, посл. бр. Ст 185/2012 од 18.07.2012. године, а у складу са чланoвима 131, 132. и 133. Закона о стечају («*Службени гласник Републике Србије» број 104/2009, 99/2011, 71/2012 -УС*) и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), стечајни управник стечајног дужника

**„ЦРВЕНА ЗВЕЗДА“ ДП - У СТЕЧАЈУ**

**С О М Б О Р**

Стапарски пут бб

**ОГЛАШАВА**

**продају имовине јавним надметањем**

|  |  |  |
| --- | --- | --- |
| **Предмет продаје** | **Почетна цена (дин.)** | **Депозит (дин.)** |
| **Објекти у рушевном стању, на адреси Стапарски пут бб, Сомбор, изграђени на катастарској парцели 9487, уписани у Лист непокретности бр. 9937 К.О. Сомбор-1, упис преузет из ЗКЊ, облик својине друштвена, обим удела 1/1, и то:**  - Зграда бр.1 - Зграда индустрије коже и крзна-управна зграда и производна хала, површине у основи 1271 м2;  - Зграда бр. 2 - Објекат индустрије коже и крзна-производна хала, површине у основи 762 м2;  - Зграда бр. 3 - Објекат индустрије коже и крзна, површине у основи 75 м2;  - Зграда бр. 4 - Објекат индустрије коже и крзна, површине у основи 7 м2;  - Зграда бр. 5 - Објекат индустрије коже и крзна, површине у основи 124 м2;  - Зграда бр. 6 -Помоћна зграда-портирница, површине у основи 28 м2; | **2.806.027,00** | **1.122.411,00** |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације, у износу од **=30.000,00 динара**.Профактура се може преузети сваког радног дана у периоду од 10:00 до 14:00 часова, уз обавезну телефонску најаву поверенику стечајног управника. Рок за откуп продајне документације је **15.09.2016. год.;**

2. уплате **депозит** (са позивом на редни број имовинске целине из огласа), на текући рачун стечајног дужника број: 355-3200198924-84 код Војвођанске банка АД Нови Сад, или положе неопозиву првокласну банкарску гаранцију наплативу на први позив (рок важности до 07. новембар 2016.), најкасније **5 радних дана** пре одржавања продаје, oдносно најкасније **15.09.2016. год.** У случају да се као депозит положи првокласна банкарска гаранција, оригинал исте се ради провере мора доставити искључиво лично служби Агенције за лиценцирање стечајних управника одељење у Новом Саду, Бул. Михајла Пупина бр. 10, 5. спрат, најкасније **15.09.2016. год.** до **15:00 часова** по београдском времену (GMT+1). У обзир ће се узети само банкарске гаранције које пристигну на назначену адресу у назначено време.

3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 9:00 до 13:00 часова, а најкасније 7 дана пре заказане продаје (уз претходну најаву поверенику стечајног управника).

Након уплате депозита, а најкасније до **16.09.2016. год.**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица)

**Јавно надметање** одржаће се дана **22.09.2016. год.** у **11:00 часова** на следећој адреси: Агенција за лиценцирање стечајних управника, одељење у Новом Саду, Булевар Михајла Пупина бр. 10, 5 спрат.

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од **9:00** до **10:50** часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања купопродајног уговора.

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Oвлашћено лице: повереник Драган Веселиновић, контакт телефон: 063/720-48-80 или путем електронске поште на адресу drveselinovic@gmail.com